<classify> MKURUGENZI Mkuu wa Shirika la Viwango Tanzania TBS, Dk Ngenya Athuman amewaonya wafanyabiashara ambao wamekuwa na tabia ya kufungasha upya sukari kutoka nje, wakitumia mifuko ya wazalishaji wa bidhaa hiyo hapa nchini. Dk Athuman alitoa onyo hilo mjini hapa wakati timu ya wataalamu iliyoongozwa naye kufanya ukaguzi wa bidhaa ya sukari katika maduka ya soko la majengo mjini hapa.Tumepata taarifa za kuwapo wafanyabiashara ambao sio waaminifu, wamekuwa wakifungasha upya sukari kutoka nje ya nchi kwenye vifungashio vya wazalishaji wa ndani, tukiwabaini hatutakuwa na huruma nao, jambo hili halikubaliki,alisema. Alisema wamebaini uwepo wa sukari kutoka nchi za nje kwenye maduka ya soko la Magengo ambayo nyingi ni kutoka Thailand, Brazil na Msumbiji .Tunachakifanya sasa ni kuchukua sampuli hizi za sukari na kwenda kupima kuangalia kama zinakidhi vigezo na viwango vya ubora vya Tanzania, kama matokeo yataonesha hazina ubora tutatafanya utaratibu wa kuziondoa sokoni, Tutakwenda Bodi ya sukari watubainishie wale waliowapa vibali vya kuingiza sukari, ili tuwachukulie hatua wale ambao watabainika kuwa wameingiza sukari isiyo ya viwango.  <topic>: KITAIFA 